**Príloha 5**

**REGIONÁLNY ROZVOJ**

**Operačné programy pod Sekciou riadenia programov regionálneho rozvoja a Útvarom Implementácie programov regionálneho rozvoja v roku 2014**

 Agentúra na podporu regionálneho rozvoja (ďalej len „APRR“) zabezpečovala do 31.12.2012 v rámci Národného strategického referenčného rámca na roky 2007 – 2013 realizáciu Regionálneho operačného programu, Operačného programu Bratislavský kraj, operačných programov cezhraničnej spolupráce a plnila úlohy v oblasti monitorovania a vyhodnocovania programov pomoci EÚ .

Agentúra na podporu regionálneho rozvoja sa k 01.01.2013 organizačnou zmenou rozčlenila na Sekciu riadenia programov regionálneho rozvoja (ďalej len SRPRR) a na Útvar implementácie programov regionálneho rozvoja Ministerstva pôdohospodárstva a rozvoja vidieka SR.

 Sekcia riadenia programov regionálneho rozvoja a Útvar Implementácie programov regionálneho rozvoja plnia v programovom období 2007 – 2013 úlohy Riadiaceho orgánu pre Regionálny operačný program, Riadiaceho orgánu pre Operačný program Bratislavský kraj a zabezpečujú realizáciu programov cezhraničnej spolupráce.

**Operačný program Bratislavský kraj**

*Odbor riadenia Operačného programu Bratislavský kraj a Odbor realizácie Operačného program Bratislavský kraj* zabezpečujú výkon úloh Riadiaceho orgánu pre **Operačný program Bratislavský kraj** (ďalej len „OPBK“). OPBK predstavuje strategický dokument, pričom oprávneným územím na realizovanie intervencií je územie Bratislavského kraja.

Globálnym cieľom OPBK je posilnenie konkurenčnej schopnosti regiónu rozvojom vedomostnej ekonomiky a budovaním regiónu atraktívneho pre život. Špecifické ciele OPBK sú napĺňané prostredníctvom dvoch prioritných osí OPBK: Prioritná os 1 Infraštruktúra a Prioritná os 2 Vedomostná ekonomika. V rámci OPBK sú verejné prostriedky (štátny rozpočet a rozpočet územnej samosprávy), súkromné zdroje a prostriedky ERDF sústredené na štyri základné opatrenia v 2 prioritných osiach.

Prvá prioritná os „Infraštruktúra“ je zameraná na podporu budovania moderného a atraktívneho regiónu pre občanov, návštevníkov a investorov. Druhá prioritná os „Vedomostná ekonomika“ podporuje v rámci OPBK inovácie a informatizáciu spoločnosti ako kľúčové tematické okruhy pre zabezpečenie dlhodobej konkurencieschopnosti regiónu.

OPBK stanovuje stratégiu a prioritné osi podporované zo štrukturálnych fondov a zo zdrojov členského štátu, ich špecifické ciele, príspevok zo štrukturálnych fondov a ostatné finančné prostriedky v súlade s Nariadením Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde, a ktorým sa ruší nariadenie (ES) č.1260/1999 („všeobecné nariadenie“) a v súlade s Nariadením Komisie (ES) č. 1828/2006 z 8. decembra 2006, ktorým sa stanovujú vykonávacie pravidlá nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a nariadenia Európskeho parlamentu a Rady (ES) č. 1080/2006 o Európskom fonde regionálneho rozvoja v znení neskorších zmien a doplnení („vykonávacie nariadenie“). Okrem toho Riadiaci orgán pre OPBK postupuje pri implementácii OPBK v súlade s ďalšími nariadeniami EÚ/ES, platnými právnymi predpismi Slovenskej republiky, najmä podľa zákona č. 111/2012, ktorým sa mení a dopĺňa zákon č. 528/2008 Z. z. o poskytovaní pomoci a podpory z fondov Európskych spoločenstiev v znení neskorších predpisov, ako aj ďalšími záväznými dokumentmi, najmä v súlade so Systémom riadenia štrukturálnych fondov a Kohézneho fondu na programové obdobie 2007 – 2013 v aktuálnom znení a Systémom finančného riadenia štrukturálnych fondov a Kohézneho fondu na programové obdobie 2007 – 2013 v platnom znení. Prijímateľmi pomoci z OPBK sú obce a mestá Bratislavského kraja založené v zmysle zákona č. 369/1990 Zb. o obecnom zriadení v znení neskorších predpisov; Bratislavský samosprávny kraj, založený v zmysle zákona č. 302/2001 Z. z. o samospráve vyšších územných celkov v znení neskorších predpisov, Hlavné mesto SR Bratislava a jeho mestské časti v zmysle zákona č. 377/1990 Zb. o hlavnom meste SR Bratislave v znení neskorších predpisov; Združenia miest a obcí založené v zmysle zákona č. 369/1990 Zb. o obecnom zriadení v znení neskorších predpisov; Subjekt správy bytového domu v zmysle zákona č. 182/1993 Z. z. o vlastníctve bytov a nebytových priestorov v znení neskorších predpisov; a Mikro, malí a strední podnikatelia (MSP) – fyzické alebo právnické osoby podnikajúce v oblasti výroby oprávnené na podnikanie v zmysle § 2 ods. 2 písm. a) a b) Obchodného zákonníka, registrované na území SR.

Do implementácie OPBK je aktívne zapojený aj Bratislavský samosprávny kraj, ktorý vo vymedzenom rozsahu plní úlohy sprostredkovateľského orgánu pod Riadiacim orgánom pre OPBK.

V rámci Prioritnej osi 1 Infraštruktúra bolo od začiatku programového obdobia vyhlásených 10 výziev na predkladanie ŽoNFP (bez iniciatívy JESSICA). V rámci výziev bolo prijatých 236 ŽoNFP v celkovej výške NFP 127 968 416,24 €, (z toho v rámci opatrenia 1.1 Regenerácia sídiel bolo prijatých 215 ŽoNFP v celkovej výške NFP 101 361 314,43 € a v rámci opatrenia 1.2 Regionálna a mestská hromadná doprava bolo prijatých 21 ŽoNFP v celkovej výške NFP 26 607 101,81 €.V rámci Prioritnej osi 1 bolo k 31.12.2014 schválených 129 ŽoNFP v celkovej výške NFP 67 167 764,82 € (z toho v rámci opatrenia 1.1 Regenerácia sídiel bolo schválených 113 ŽoNFP v celkovej výške NFP 52 367 912,29 €) a v rámci opatrenia 1.1 bolo riadne ukončených 58 projektov v celkovej výške čerpaných prostriedkov NFP 21 621 469,31 €. V rámci opatrenia 1.2 Regionálna a mestská hromadná doprava bolo schválených 16 ŽoNFP v celkovej výške NFP 14 799 852,53 €. K 31.12.2014 bolo v rámci Prioritnej osi 1 zazmluvnených 123 projektov v celkovej výške NFP 53 604 610,18 € (z toho v rámci opatrenia 1.1 Regenerácia sídiel bolo zazmluvnených 109 projektov v celkovej výške NFP 42 182 151,39 € a v rámci opatrenia 1.2 Regionálna a mestská hromadná doprava bolo zazmluvnených 14 projektov v celkovej výške NFP 11 422 458,79 €. K 31.12.2014 je 59 projektov v realizácii v celkovej zazmluvnenej výške NFP 26 266 254,54 € (z toho v rámci opatrenia 1.1 Regenerácia sídiel bolo v realizácii 51 projektov v celkovej zazmluvnenej výške NFP 20 342 380,02 € a v rámci opatrenia 1.2 Regionálna a mestská hromadná doprava bolo v realizácii 8 projektov vo výške 5 923 874,52 €.

V rámci Prioritnej osi 2 Vedomostná ekonomika bolo od začiatku programového obdobia vyhlásených 13 výziev (bez iniciatívy JEREMIE). V rámci výziev bolo prijatých 544 ŽoNFP v celkovej výške NFP 66 936 837,52 € (z toho v rámci opatrenia 2.1 Inovácie a technologické transfery bolo prijatých 304 ŽoNFP v celkovej výške NFP 41 822 220,86 € a v rámci opatrenia 2.2 Informatizácia spoločnosti bolo prijatých 240 ŽoNFP v celkovej výške NFP 25 114 616,66 €). V rámci Prioirtnej osi 2 bolo schválených 297 ŽoNFP v celkovej výške NFP 42 248 546,81 € (z toho v rámci opatrenia 2.1 Inovácie a technologické transfery bolo schválených 162 ŽoNFP v celkovej výške NFP 24 405 762,76 € a v rámci opatrenia 2.2 Informatizácia spoločnosti bolo schválených 135 ŽoNFP v celkovej výške NFP 17 842 784,05 €. K 31.12.2014 bolo v rámci Prioritnej osi 2 zazmluvnených 284 projektov v celkovej výške NFP 37 179 852,88 € (z toho v rámci opatrenia 2.1 Inovácie a technologické transfery bolo zazmluvnených 152 projektov v celkovej výške NFP 22 469 706,16 € a v rámci opatrenia 2.2 Informatizácia spoločnosti bolo zazmluvnených 132 projektov v celkovej výške NFP 14 709 876,72 €. K 31.12.2014 bolo v rámci Prioritnej osi 2 celkovo 55 projektov v realizácii v celkovej zazmluvnenej výške NFP 10 733 544,34 € (z toho v rámci opatrenia 2.1 Inovácie a technologické transfery bolo v realizácii 2 projektov v celkovej zazmluvnenej výške NFP 682 095,00 € a v rámci opatrenia 2.2 Informatizácia spoločnosti bolo v realizácii 53 projektov v celkovej zazmluvnenej výške NFP 10 051 449,34 € a 9 projektov bolo riadne ukončených v celkovej výške čerpaných prostriedkov NFP 26 318 275,11 € (z toho v rámci opatrenia 2.1 Inovácie a technologické transfery bolo riadne ukončených 150 projektov v celkovej výške čerpaných prostriedkov NFP 21 693 319,81 € a v rámci opatrenia 2.2 Informatizácia spoločnosti bolo riadne ukončených 79 projektov v celkovej výške čerpaných prostriedkov NFP 4 624 955,30 €).

V roku 2014 **Riadiaci orgán pre Operačný program Bratislavský kraj** za účelom dočerpania finančných prostriedkov vyhlásil jednu časovo ohraničenú výzvu s dátumom platnosti od 25.06.2014 do 25.09.2014 na zostatkovú alokáciu opatrenia 2.1 Inovácie a technologické transfery a to vo výške nenávratného finančného príspevku 1 730 386,00 €, z toho 1 470 828,10 € za zdroj ERDF. Vzhľadom na záväzok Vlády Slovenskej republiky kontrahovať disponibilné voľné finančné prostriedky v rámci operačných programov do konca roka 2014, RO OPBK navýšil indikatívnu výšku finančných prostriedkov určených na výzvu o 2 570 761,98 € (zdroj ERDF), t.j. indikatívna výška alokácie nenávratného finančného príspevku na výzvu po navýšení bola 4 754 811,86 €, z toho 4 041 590,08 € zdroj ERDF a 713 221,78 € zdroj ŠR.

V rámci procesu konania o žiadosti overovacia komisia aplikácie výberových kritérií odporučila 49 ŽoNFP schváliť, 23 ŽoNFP neschváliť, z toho 13 ŽoNFP bolo odporučených na neschválenie z dôvodu nedostatku finančných prostriedkov. Schválením žiadostí o NFP bola alokácia finančných prostriedkov určených na výzvu vyčerpaná na 99,98 % a alokácia finančných prostriedkov určených na opatrenia 2.1 Inovácie a technologické transfery bola vyčerpaná na 99,98 %.

**Programy cezhraničnej spolupráce**

Programy cezhraničnej spolupráce spadajú pod Európsku územnú spoluprácu a sú realizované s podporou štrukturálnych fondov EÚ, z Európskeho fondu regionálneho rozvoja so súčasnou finančnou účasťou jednotlivých národných rozpočtov. Odbor programov cezhraničnej spolupráce spadajúci pod Sekciu riadenia programov regionálneho rozvoja MPRV SR zodpovedá za realizáciu jednotlivých programov, na ktorých participujú susediace štáty, Česká republika, Maďarsko, Poľsko, Rakúsko a tiež spoločný program ENPI, kde spolupracujú na programe Maďarsko – Slovensko – Rumunsko a Ukrajina. Jednotlivé programy cezhraničnej spolupráce spoločne pripravujú Operačné programy, ktoré definujú rámec spolupráce, určujú priestor pre aktivity, projektové zámery na danom vymedzenom území. Odbor programov cezhraničnej spolupráce zodpovedá za riadenie Operačného programu cezhraničnej spolupráce Slovenská republika – Česká republika, plní úlohu Riadiaceho orgánu pre obdobie 2007-2013. V ostatných programoch cezhraničnej spolupráce Slovenská republika – Rakúsko, Maďarsko – Slovenská republika, Poľsko – Slovenská republika a operačného programu ENPI Maďarsko – Slovensko – Rumunsko – Ukrajina 2007 -2013 zastáva Slovenská republika pozíciu Národného orgánu, čo znamená, že koordinuje Program na Slovensku a tiež spolupracuje s jednotlivými Riadiacimi orgánmi.

Programy cezhraničnej spolupráce sú zamerané na hospodársku spoluprácu rôznych partnerov, zvýšenie sociálnej a kultúrnej súdržnosti, zlepšenie dostupnosti a komunikácie a ochranu prírodných hodnôt v prihraničných regiónoch. Programy podporujú zvyšovanie hospodárskej a sociálnej integrácie prihraničných regiónov.

Projektové zámery realizujú v oprávnených územiach jednotlivých programov rôzne subjekty, samosprávne kraje, obce, mestá, združenia obcí, príspevkové a rozpočtové organizácie ako aj školy, neziskové organizácie, záujmové združenia právnických osôb, občianske združenia a ďalšie subjekty. Špecifikom cezhraničných programov je podmienka spoločnej realizácie projektového zámeru minimálne dvoma projektovými partnermi, z každej strany hranice jedným a podmienka preukázateľného cezhraničného dopadu.

Oprávnené územia, v rámci ktorých je možné realizovať projekty s finančnou podporou niektorého z programov sú určené podľa geografickej orientácie programu na úrovni NUTS III v rámci susediacich regiónov zúčastnených štátov.

Výzvy na predkladanie žiadostí o poskytnutie finančného príspevku z ERDF za jednotlivé programy boli vyhlasované priebežne. V rámci programu cezhraničnej spolupráce SR-ČR 2007-2013 s alokáciou 92 740 141,- € z prostriedkov ERDF bolo doteraz vyhlásených šesť výziev na predkladanie žiadostí o poskytnutie finančného príspevku. K 31.12.2014 program eviduje 311 schválených projektov vo výške 96,5 mil. € (za zdroj ERDF) a 311 zmlúv o poskytnutí finančného príspevku z ERDF v celkovej výške takmer 96,5 mil. €. K uvedenému obdobiu bolo prijímateľom vyplatených 69,7 mil. € (za zdroj ERDF), čo tvorí 72,2 % zo záväzku pre program.

Na program cezhraničnej spolupráce **Maďarsko - Slovensko** bolo alokovaných 176 496 479,- € z prostriedkov ERDF. Do konca roka 2014 bolo vyčerpaných takmer 147,14 mil. €, čo predstavuje 83,37 % z celkovej alokácie programu. V rámci programu bolo schválených 358 žiadostí o poskytnutie finančného príspevku.

Schválená alokácia ERDF pre Program cezhraničnej spolupráce **Poľsko – Slovenská republika 2007-2013** predstavuje 159 535 701,- €. V rámci programu boli vyhlásené 2 výzvy na predkladanie žiadostí o poskytnutie FP. K 31. decembru 2014 bolo schválených 131 projektov v hodnote viac ako 191 mil. € z ERDF. K uvedenému dátumu dosiahlo čerpanie prostriedkov ERDF za program sumu 114,98 mil. €, čo predstavuje 72,08 % alokácie na program.

V rámci programu cezhraničnej spolupráce **SK-AT 2007-2013** s alokáciou 59 906 355,13 € z prostriedkov ERDF bolo vyhlásených 12 kôl priebežnej výzvy na predkladanie žiadostí o poskytnutie finančného príspevku. K 31.12.2014 program eviduje 97 schválených projektov vo výške 57,67 mil. € (za zdroj ERDF) a 97 zmlúv o poskytnutí finančného príspevku z ERDF v celkovej výške takmer 57,67 mil. €. K uvedenému obdobiu bolo prijímateľom vyplatených 35,39 mil. € (za zdroj ERDF), čo tvorí 59,08 % zo záväzku pre program.

Čerpanie programu cezhraničnej spolupráce **ENPI HU-SK-RO-UA 2007-2013** je v súčasnosti 68,63 mil. € z prostriedkov ENPI, čo predstavuje približne 75,51 % alokácie pre program. K 31.12.2014 bolo uzatvorených 129 zmlúv.

**Regionálny operačný program**

 Odbor riadenia Regionálneho operačného programu a Odbor realizácie Regionálneho operačného programu zabezpečujú výkon úloh Riadiaceho orgánu pre **Regionálny operačný program** (ďalej len „ROP“).

Globálny cieľ ROP je definovaný ako „Zvýšenie dostupnosti a kvality občianskej infraštruktúry a vybavenosti územia v regiónoch“. Globálny cieľ ROP je napĺňaný prostredníctvom dosahovania špecifických cieľov ROP, ktorých napĺňanie je merateľné na úrovni prioritných osí ROP. Špecifické ciele ROP sú určené nasledovne:

1. Zvýšenie úrovne poskytovaných služieb v oblasti vzdelávania
2. Zvýšenie rozsahu a úrovne poskytovaných služieb v sociálnej oblasti
3. Posilnenie kultúrneho potenciálu regiónov a rozvoja cestovného ruchu
4. Posilnenie konkurencieschopnosti sídiel a zvýšenie kvality a bezpečnosti verejných priestranstiev
5. Zvýšenie úrovne dopravnej obslužnosti regiónov
6. Efektívne riadenie a implementácia ROP

7. Posilnenie kultúrneho potenciálu a konkurencieschopnosti regiónu NUTS 2 – Východ v súvislosti s realizáciou projektu Európske hlavné mesto kultúry – Košice 2013

Špecifické ciele ROP sú napĺňané prostredníctvom siedmich prioritných osí ROP Prioritná os 1 Infraštruktúra, Prioritná os 2 Infraštruktúra sociálnych služieb, sociálnoprávnej ochrany a sociálnej kurately, Prioritná os 3: Posilnenie kultúrneho potenciálu regiónov a infraštruktúry cestovného ruchu, Prioritná os 4: Regenerácia sídiel, Prioritná os 5: Regionálne komunikácie zabezpečujúce dopravnú obslužnosť regiónov, Prioritná os 6: Technická pomoc a Prioritná os 7 Európske hlavné mesto kultúry – Košice 2013.

ROP stanovuje stratégiu a prioritné osi podporované zo štrukturálnych fondov a zo zdrojov členského štátu, ich špecifické ciele, príspevok zo štrukturálnych fondov a ostatné finančné prostriedky v súlade s Nariadením Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č.1260/1999 („všeobecné nariadenie“) a v súlade s Nariadením Komisie (ES) č. 1828/2006 z 8. decembra 2006, ktorým sa stanovujú vykonávacie pravidlá nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a nariadenia Európskeho parlamentu a Rady (ES) č. 1080/2006 o Európskom fonde regionálneho rozvoja v znení neskorších zmien a doplnení („vykonávacie nariadenie“). Okrem toho Riadiaci orgán pre ROP postupuje pri implementácii ROP v súlade s ďalšími nariadeniami EÚ /ES, platnými právnymi predpismi Slovenskej republiky, najmä podľa zákona č. 111/2012 Z.z., ktorým sa mení a dopĺňa zákon č. 528/2008 Z. z. o poskytovaní pomoci a podpory z fondov Európskych spoločenstiev v znení neskorších predpisov, ako aj ďalšími záväznými dokumentmi, najmä v súlade so Systémom riadenia štrukturálnych fondov a Kohézneho fondu na programové obdobie 2007 – 2013 v aktuálnom znení a Systémom finančného riadenia štrukturálnych fondov a Kohézneho fondu na programové obdobie 2007 – 2013 v platnom znení.

V priebehu roka boli v zmysle harmonogramu výziev Riadiacim orgánom pre ROP zverejnené celkovo 2 výzvy, čo vytvára dobré predpoklady na úspešné dovŕšenie procesov kontrahovania v roku 2015.

Prvá vyhlásená výzva v roku 2014 bola priebežná výzva ROP-1.1-2014/01 Infraštruktúra vzdelávania v súlade s cieľom prioritnej osi 1 Infraštruktúra vzdelávania ROP, a tým aj v súlade s globálnym cieľom operačného programu. Cieľ prioritnej osi 1 Infraštruktúra vzdelávania ROP je definovaný ako „Zvýšenie úrovne poskytovaných služieb v oblasti vzdelávania“ a globálny cieľ operačného programu je definovaný ako „Zvýšenie dostupnosti a kvality občianskej infraštruktúry a vybavenosti územia v regiónoch“. Výzva bola vyhlásená a zverejnená dňa 03.07.2014. Indikatívna výška finančných prostriedkov určených na výzvu ROP-1.1-2014/01 bola 46 832 941,18 €, z toho maximálny príspevok Európskeho fondu regionálneho rozvoja bol 39 808 000,00 € (85 %).

Vzhľadom na skutočnosť vykrytia deficitu nadschválenia v prioritnej osi 1, prišlo k presunu finančných prostriedkov v sume 18 154 000 € do prioritnej osi 1 (po poslednej revízii ROP pôvodný rozpočet ERDF pre opatrenie 2.1 bol 203 274 984 €, aktuálny rozpočet po revízii je 185 120 984 €.)

Dňa 18.11.2014 bola vyhlásená a zverejnená druhá, časovo ohraničená výzva ROP - 3.1-2014/01 Posilnenie kultúrneho potenciálu regiónov. Výzva na predkladanie žiadostí o nenávratný finančný príspevok (ďalej aj „NFP“), označená kódom ROP-3.1-2014/01 bola vyhlasovaná za účelom poskytnutia pomoci oprávneným žiadateľom na realizáciu projektov, ktorých ciele prispievajú k napĺňaniu cieľa opatrenia 3.1 Posilnenie kultúrneho potenciálu regiónov ROP. Cieľ opatrenia 3.1 ROP je v zmysle Programového manuálu ROP definovaný ako „Zvýšenie kvality služieb poskytovaných pamäťovými a fondovými inštitúciami na miestnej a regionálnej úrovni prostredníctvom ich rekonštrukcie, rozširovania a modernizácie, vrátane obstarania ich vybavenia a revitalizácie významných pamiatkových objektov v súvislosti so zachovaním kultúrneho dedičstva a jeho využitia v kultúrno-poznávacom cestovnom ruchu.“ Cieľom výzvy ROP-3.1-2014/01 bolo posilnenie kultúrneho potenciálu regiónov zvýšením kvality služieb poskytovaných pamäťovými a fondovými inštitúciami a revitalizáciou významných pamiatkových objektov. Indikatívna výška finančných prostriedkov určených na výzvu ROP-3.1-2014/01 vrátane spolufinancovania prijímateľa bola 25 642 586,78 €, z toho maximálny príspevok Európskeho fondu regionálneho rozvoja bol 21 796 198,76 € (85%).

V roku 2014 bolo v rámci ROP prijatých 567 žiadostí o platbu, schválených bolo 620 žiadostí, vrátane žiadostí schválených v predchádzajúcom období.

K 31. decembru 2014 bol na úrovni ROP – za všetky prioritné osi (7) – počet riadne ukončených projektov 1 460, v hodnote čerpania prostriedkov 1 194 315 360,08 € z ERDF.

V období od 1.1.2007 do 31.12.2014 bolo zo strany Platobnej jednotky na CO predložených 130 súhrnných žiadostí o platbu v celkovej výške prostriedkov EÚ a ŠR na spolufinancovanie 1 361 142 347,17 €, z toho zo zdrojov EÚ: 1 210 054 118,60 € a zo zdrojov ŠR: 151 088 228,57 €, pričom: 114 SŽP bolo na CO schválených v plnej sume a 16 SŽP bolo schválených v zníženej sume. Celková suma schválených SŽP k 31.12.2014 predstavuje sumu za zdroje EÚ a zdroje ŠR: 1 357 438 787,73 €, z toho 1 206 772 123,18 € zo zdrojov EÚ a 150 666 664,55 € zo zdrojov ŠR na spolufinancovanie.

Na financovanie projektov sa prijímateľom okrem refundovaných prostriedkov za realizované a schválené oprávnené výdavky poskytuje aj zálohové financovanie zo zdrojov štátneho rozpočtu (t. j. zálohové platby alebo predfinancovanie). K 31.12.2014 je na úrovni prijímateľov poskytnutých a k tomuto dátumu nezúčtovaných celkom 10 020 965,65 € (8 912 346,67 € za zdroj EÚ, 1 108 618,98 € za zdroj spolufinancovania zo štátneho rozpočtu). Celkové čerpanie ROP k 31.12.2014 na úrovni platobnej jednotky, t. j. súčet výdavkov schválených certifikačným orgánom v SŽP znížených o nezrovnalosti a prostriedkov poskytnutých prijímateľom, ktoré neboli k tomuto termínu zúčtované, predstavuje sumu 1 353 263 971,41 €. Z toho za zdroj EÚ sumu 1 203 227 706,75 € a za zdroj spolufinancovania zo štátneho rozpočtu sumu 150 036 264,66 €. Podiel celkového čerpania za zdroj EÚ na úrovni PJ na celkovom záväzku 2007-2013 predstavuje za ROP 77,40 %.

**Čerpanie finančných prostriedkov za obdobie 2007-2014 v € (zdroje ERDF a ŠR)**

Tabuľka 1

|  |  |  |  |
| --- | --- | --- | --- |
| **Programový dokument**  | **ERDF** | **ŠR**  | **Spolu Nenávratný finančný príspevok** **(ERDF+ŠR)**  |
| Regionálny operačný program  | 1 194 315 360,08  | 210 761 534,10  | 1 405 076 894,18  |
| Operačný program Bratislavský kraj  | 56 159 115,41  | 8 357 714,66  | 64 516 830,07  |
| Cezhraničná spolupráca ČR-SR  | 69 774 502,84  | 4 501 215,11  | 74 275 717,95  |
| OP Cezhraničnej spolupráce\*\*  | 0,00  | 17 852 269,24  | 17 852 269,24  |
| **Spolu**  | **1 320 248 978,33**  | **241 472 733,11** |  **1 561 721 711,44**  |

Prameň: MPRV SR

\*\* V prípade programov Cezhraničnej spolupráce 2007-2013 okrem programu Cezhraničná spolupráca ČR-SR platobná jednotka uhrádza len časť spolufinancovania zo štátneho rozpočtu.

**Integrovaný regionálny operačný program**

Odbor prierezových činností a financovania projektov, oddelenie prípravy programov regionálneho rozvoja zabezpečovalo v roku 2014 výkon úloh Riadiaceho orgánu pre IROP.

Globálnym cieľom IROP je prispieť k zlepšeniu kvality života a zabezpečiť udržateľné poskytovanie verejných služieb s dopadom na vyvážený a udržateľný územný rozvoj, hospodársku, územnú a sociálnu súdržnosť regiónov, miest a obcí.

 IROP má mnohoodvetvový charakter a je vo svojej väčšine určený pre regionálnu a miestnu samosprávu a má 6 prioritných osí. Oprávneným územím je celé územie Slovenska - viac rozvinutý región Bratislavský samosprávny kraj a menej rozvinuté regióny – všetky ostatné samosprávne kraje.

 Alokácia IROP predstavuje 1 754 490 415 € z Európskeho fondu regionálneho rozvoja (EFRR) a celková alokácia vrátane národného spolufinancovania je 2 122 886 242 € (národné zdroje verejné sú vo výške 348 486 522 € a súkromné sú vo výške 19 909 305 €).

**Štruktúra IROP**

Prioritná os č. 1: Bezpečná a ekologická doprava v regiónoch

Prioritná os č. 2: Ľahší prístup k efektívnym a kvalitnejším verejným službám

Prioritná os č. 3: Mobilizácia kreatívneho potenciálu v regiónoch

Prioritná os č. 4: Zlepšenie kvality života v regiónoch s dôrazom na životné prostredie

Prioritná os č. 5: Miestny rozvoj vedený komunitou

Prioritná os č. 6: Technická pomoc

**Prehľad aktivít jednotlivých prioritných osí:**

**Prioritná os 1: Bezpečná a ekologická doprava v regiónoch**

***Regionálna mobilita - Podpora regionálnych ciest II. a III. triedy (špecifický cieľ 1.1)***

* + rozvoj miestnych/regionálnych plánov udržateľnej mobility (predpoklad pre všetky navrhované intervencie do dopravného systému),
	+ rekonštrukcia a modernizácia ciest II. a III. triedy (výnimočne ciest III. triedy, s podmienkou priameho napojenia na sieť TEN-T),
	+ výstavba nových úsekov ciest II. triedy (výnimočne ciest III. triedy).

***Rozvoj ekologicky priaznivých a nízkouhlíkových dopravných systémov***

**Verejná osobná doprava *(špecifický cieľ 1.2.1)*:**

* spracovanie strategických dokumentov pre oblasť dopravy,
* zabezpečenie moderných tarifných, informačných a dispečerských systémov, zlepšenie informačného a oznamovacieho systému,
* zlepšenie infraštruktúry verejnej osobnej dopravy (prestupné uzly, zastávky),
* zlepšenie kvality vozidlového parku autobusovej dopravy (MHD, prímestská doprava).

**Cyklistická a nemotorová doprava *(špecifický cieľ 1.2.2)*:**

* rekonštrukcia, modernizácia a výstavba infraštruktúry pre nemotorovú dopravu (cyklistické komunikácie a doplnková infraštruktúra),
* propagácia a zvyšovanie atraktivity cyklistickej dopravy.

**Prijímatelia**

cesty II. a III. triedy

* VÚC,
* mestá Bratislava a Košice (vlastníci ciest II. a III. triedy).

IDS + cyklodoprava/nemotorová doprava

* mestá, obce, združenia obcí, VÚC,
* subjekty poskytujúce pravidelnú verejnú osobnú dopravu, subjekty organizujúce integrované dopravné systémy.

 **Cieľové územie**

* SR, v prípade VOD – mestské aglomerácie.

**Alokácie na prioritnú os: 421 mil. € (EFRR), 512 588 239 € (spolu)**

menej rozvinutý región: 400 mil. € (EFRR), 470 588 239 € (spolu)

viac rozvinutý región: 21 mil. € (EFRR), 42 mil. € (spolu)

**Prioritná os č. 2: Ľahší prístup k efektívnym a kvalitnejším verejným službám**

***Podpora sociálnej infraštruktúry (špecifický cieľ 2.1.1)***

* investície do zariadení **sociálnych služieb** (napr. podporované bývanie, detské jasle) a **náhradnej starostlivosti** (napr. detské domovy) – veľkokapacitné objekty sa podporovať nebudú,
* **investície do budov -** rekonštrukcia (vrátane rozširovania) a modernizácia objektov, zriaďovanie a výstavba nových objektov,
* **investície do materiálno-technického vybavenia zariadení.**

**Prijímatelia**

* poskytovatelia sociálnych služieb (napr. obce, právnická osoba zriadená alebo založená obcou alebo VÚC, neverejní poskytovatelia),
* zriaďovatelia poskytovateľov sociálnych služieb (napr. VÚC),
* zriaďovatelia zariadení na výkon opatrení sociálnoprávnej ochrany detí a sociálnej kurately (obec, VÚC, Ústredie práce sociálnych vecí a rodiny, akreditované fyzické a právnické osoby).

**Cieľové územie:** celé územie SR.

**Alokácie na špecifický cieľ: 214 913 197 € (EFRR), 262 364 597 € (spolu)**

menej rozvinutý región: 203 346 472 € (EFRR), 239 231 146 € (spolu)

viac rozvinutý región: 11 566 725 € (EFRR), 23 133 451 € (spolu)

***Podpora zdravotníckej infraštruktúry (špecifický cieľ 2.1.2 a 2.1.3 )***

* budovanie infraštruktúry **centier integrovanej zdravotnej starostlivosti,**
* modernizácia **infraštruktúry nemocníc** poskytujúcich akútnu zdravotnú starostlivosť za účelom zlepšenia ich produktivity,
* **investície do budov** a materiálno-technického vybavenia.

**Prijímatelia:**

* neziskové organizácie zriadené Ministerstvom zdravotníctva SR v spolupráci s VÚC a obcami,
* všeobecné nemocnice.

**Cieľové územie:** menej rozvinuté regióny (okrem Bratislavského kraja).

**Alokácie na špecifický cieľ** (menej rozvinutý región): **278 mil. € (EFRR), 327 058 825 € (spolu)**

***Podpora infraštruktúry vzdelávania a celoživotného vzdelávania (špecifický cieľ 2.2.1, 2.2.2 a 2.2.3)***

Podpora investícií do **budov** a **materiálno-technologického vybavenia:**

* **materských škôl – rozširovanie kapacít (vrátane výstavby),** modernizácia budov, **stavebno-technické úpravy**, **vnútorné vybavenie** vrátane areálov škôl,
* **základných škôl** - **materiálno-technické vybavenie** jazykových, technických a prírodovedných **učební,**
* **stredných odborných škôl** (najmä centier odborného vzdelávania a prípravy) – napr. **dielne, učebne, knižnice**, stavebné úpravy, prvky inkluzívneho vzdelávania, **podnikateľské inkubátory, vybavenie internátov.**

**Prijímatelia**

* obce, mestské časti, VÚC, okresné úrady,
* cirkvi a náboženské spoločnosti, združenia, právnické a fyzické osoby, neziskové organizácie,
* stredné odborné školy v zriaďovateľskej pôsobnosti VÚC.

**Cieľové územie:** SR

**Alokácie na špecifický cieľ: 263 mil. € (EFRR), 326 705 888 (spolu)**

menej rozvinutý región: 242 mil. € (EFRR), 284 705 888 € (spolu)

viac rozvinutý región: 42 mil. € (EFRR), 21 mil. € (spolu)

**Prioritná os č. 3: Mobilizácia kreatívneho potenciálu v regiónoch**

***Podpora rastu a zamestnanosti v kultúrnom a kreatívnom priemysle (špecifický cieľ 3.1)***

* zriadenie kreatívnych centier a podpora ich služieb,
* podpora MSP v kultúrnom a kreatívnom priemysle (priestorové a technické vybavenie, marketing a pod.).

**Prijímatelia**

* štátna a verejná správa, samospráva,
* neziskové organizácie, súkromný sektor.

**Cieľové územie:** celé územie SR

**Alokácie na prioritnú os:** **215 860 548 € (EFRR), 270 424 175 € (spolu)**

menej rozvinutý región: 195 860 548 € (EFRR), 230 424 175 € (spolu)

viac rozvinutý región: 20 mil. € (EFRR), 40 mil. € (spolu)

**Prioritná os č. 4: Zlepšenie kvality života v regiónoch s dôrazom na životné prostredie**

***Zvýšenie energetickej efektívnosti bytových domov (špecifický cieľ 4.1)***

* komplexná rekonštrukcia budov vrátane podpory inovačných nízkouhlíkových technológií: **zatepľovanie, modernizácia vykurovacích systémov, modernizácia osvetlenia, modernizácia výťahov**

**Prijímatelia:**

* rozpočtové a príspevkové organizácie,
* fyzické osoby cez združenia vlastníkov bytov.

**Cieľové územie:** celé územie SR

**Alokácie na špecifický cieľ: 111 388 554 € (EFRR), 139 249 179 € (spolu)**

menej rozvinutý región: 101 426 772 € (EFRR), 119 325 615 € (spolu)

viac rozvinutý región: 9 961 782 € (EFRR), 19 923 564 € (spolu)

***Zabezpečenie bezproblémového zásobovania obyvateľstva kvalitnou pitnou vodou a efektívna likvidácia odpadových vôd (špecifický cieľ 4.2.1)***

* **rekonštrukcia prívodov vody**, vodovodných sietí a vodárenských zariadení v obciach,
* **rekonštrukcia stokovej siete** a kanalizačných zariadení v obciach,
* **budovanie verejných vodovodov**, okrem prípadov ich súbežnej výstavby s výstavbou verejnej kanalizácie prostredníctvom OP KŽP,
* **budovanie verejných kanalizácií a čistiarní odpadových vôd** pre obce do 2 000 obyvateľov,
* **rekonštrukcia, rozširovanie kapacity a budovanie (v limitovaných prípadoch) nových** zdrojov podzemnej vody.

**Prijímatelia:**

* verejný sektor (obce/mestá, združenia miest a obcí),
* vlastníci verejných vodovodov,
* právnické osoby oprávnené na podnikanie v oblasti verejných, vodovodov a verejných kanalizácií.

**Cieľové územie:** menej rozvinuté regióny (okrem Bratislavského kraja)

**Alokácie na špecifický cieľ** (menej rozvinutý región): 55 mil. € (EFRR), 64 705 885 € (spolu)

***Budovanie prvkov zelenej infraštruktúry (špecifický cieľ 4.3.1)***

* prirodzené krajinné prvky ako napr. **malé vodné toky, ostrovčeky lesa, živé ploty,**
* mestské prvky napr. **zelené parky, izolačná zeleň**, zelené steny a **zelené strechy,**
* aktivity v oblasti dopravnej infraštruktúry: **zelené koridory** pozdĺž cyklotrás, **zelené steny** na protihlukových stenách,
* osobitné **zberné systémy na odpadovú a dažďovú vodu,**
* **regenerácia vnútroblokov sídlisk.**

 **Prijímatelia:**

* obce, VÚC, OZ, MVO.

**Cieľové územie:** funkčné územia krajských miest okrem Bratislavského kraja, pre  aktivitu regenerácia vnútroblokov sídlisk celé územie SR s výnimkou Bratislavského kraja.

**Alokácie na špecifický cieľ** (menej rozvinutý región): **33 328 116 € (EFRR), 39 209 551 € (spolu)**

**Prioritná os č. 5: Miestny rozvoj vedený komunitou**

***Zvýšenie zamestnanosti na miestnej úrovni podporou podnikania a inovácií (špecifický cieľ 5.1.1)***

* podpora chodu miestnych akčných skupín (MAS) – okrem Bratislavského kraja a zmiešaných MAS
* podpora obstarania materiálno-technického vybavenia mikro a malých podnikov (do 49 zamestnancov),
* podpora „mäkkých“ aktivít pre podnikateľov a podniky (vzdelávanie, sieťovanie, marketing, poradenstvo, prenos poznatkov).

***Podpora udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach (špecifický cieľ 5.1.2)***

* rozvoj základnej infraštruktúry v obciach v oblasti verejnej osobnej dopravy a cyklodopravy, sociálnych služieb a komunitných služieb, školskej infraštruktúry,
* rozvoj miestnych služieb vrátane lokálnych ekologických služieb,
* výstavba a obnova mestských trhových priestorov za účelom podpory lokálnych producentov,
* rekonštrukcia/budovanie vodovodných sietí, stokovej siete, verejných vodovodov v aglomeráciách do 2 000 ekvivalentných obyvateľov.

**Prijímatelia:**

* mestá/samostatné mestské časti a obce, združenia miest a obcí, mikroregionálne združenia,
* SZČO, mikro a malé podniky,
* občianske združenia, neziskové organizácie.

**Cieľové územie:** územia MAS na celom území SR

**Alokácie na prioritnú os: 100 mil. € (EFRR), 105 877 196 € (spolu)**

menej rozvinutý región: 99 mil. € (EFRR), 104 210 529 € (spolu)

viac rozvinutý región: 1 mil. € (EFRR), 1 666 667 € (spolu)

**Prioritná os 6: Technická pomoc**

***Podpora efektívnej implementácie operačného programu (špecifický cieľ 6.1)***

* + - * podpora administratívnych kapacít, vzdelávanie a zvyšovanie odbornosti zamestnancov
			* materiálno–technické, priestorové a prevádzkové zabezpečenie a jeho modernizácia
			* zabezpečenie procesov programovania, riadenia, implementácie, hodnotenia a finančného riadenia
			* zabezpečenie monitorovania a kontroly

***Zabezpečenie publicity, informovania a podpory prijímateľov v procese implementácie (špecifický cieľ 6.2)***

**Prijímatelia:** Riadiaci orgán pre IROP, sprostredkovateľské orgány, platobná jednotka, orgány kontroly, odborný garant v oblasti udržateľného mestského rozvoja

**Alokácia na prioritnú os: 62 mil. € (EFRR), 74 702 707 € (spolu)**

menej rozvinutý región: 59 861 000 € (EFRR), 70 424 707 € (spolu)

viac rozvinutý región: 2 139 000 € (EFRR), 4 278 000 € (spolu)

**Sumárny prehľad alokácií IROP podľa špecifických cieľov:**

|  |  |  |  |
| --- | --- | --- | --- |
| **Prioritná os** | **Špecifický cieľ** | **EFRR** | **COV** |
| **1** | 1.1.1 | 298 000 000 | 365 411 765 |
| 1.2.1 | 99 000 000 | 118 117 649 |
| 1.2.2 | 24 000 000 | 29 058 825 |
| **2** | 2.1.1 | 214 913 197 | 262 364 597 |
| 2.1.2 | 127 617 300 | 150 138 000 |
| 2.1.3 | 150 382 700 | 176 920 825 |
| 2.2.1 | 105 000 000 | 130 117 649 |
| 2.2.2 | 52 000 000 | 64 470 590 |
| 2.2.3 | 106 000 000 | 132 117 649 |
| **3** | 3.1 | 215 860 548 | 270 424 175 |
| **4** | 4.1 | 111 388 554 | 139 249 179 |
| 4.2.1 | 55 000 000 | 64 705 885 |
| 4.3.1 | 33 328 116 | 39 209 551 |
| **5** | 5.1.1 | 66 583 400 | 70 446 019 |
| 5.1.2 | 33 416 600 | 35 431 177 |
| **6** | 6.1 | 52 700 000 | 63 497 301 |
| 6.2 | 9 300 000 | 11 205 406 |
| **SPOLU** | **N/A** |  **1 754 490 415** |  **2 122 886 242** |

IROP je postavený **na integrovanom prístupe** k európskym štrukturálnym a investičným fondom (EŠIF). V zmysle legislatívy EÚ pre oblasť EŠIF ide o nasledovné spôsoby:

* integrovaná územná investícia (čl. 36 všeobecného nariadenia),
* trvaloudržateľný rozvoj miest (čl. 7 nariadenia o ERDF),
* miestny rozvoj vedený komunitou (čl. 32 – 35 všeobecného nariadenia).

Implementačným modelom prevažnej časti IROP sú tzv. **regionálne integrované územné stratégie** (RIÚS). Ide o strategický dokument, ktorý v rozsahu špecifických cieľov IROP definuje a prioritizuje, aké opatrenia sa budú na zodpovedajúcom území realizovať, ich vzájomnú prepojenosť a doplnkovosť a časovú súslednosť. Do RIÚS je možné komplementárne včleniť aj oblasti spadajúce do iných operačných programov, pokiaľ to tieto umožňujú (napr. aj uvedením plánovaných aktivít z Operačného programu Ľudské zdroje a Operačného programu Kvalita životného prostredia v zozname projektových zámerov/návrhov). RIÚS je vypracovaný na úrovni samosprávneho kraja (8) a súčasťou každého RIÚS je aj **stratégia udržateľného mestského rozvoja** vypracovaná na úrovni funkčného územia krajského mesta.

Do RIÚS/UMR **nie sú zahrnuté** tieto oblasti podpory IROP:

* špecifický cieľ 2.1.3 (integrovaná zdravotnícka infraštruktúra) - vzhľadom na nevyhnutnosť koordinácie aktivít integrovaného poskytovania zdravotnej starostlivosti z vecného hľadiska na národnej úrovni),
* časť ŠC 3.1 v rozsahu podpory existujúcich MSP v kultúrnom a kreatívnom priemysle - kvôli špecifickému charakteru činnosti podporovaných subjektov,
* ŠC 4.1 - investície do bytových domov budú realizované formou návratnej finančnej pomoci prostredníctvom nástrojov finančného inžinierstva,
* ŠC 5.1.1 a 5.1.2 - nakoľko miestny rozvoj vedený komunitou má vytvorený samostatný mechanizmus podpory,
* ŠC 6.1 a ŠC 6.2 - technická pomoc.

K **miestnemu rozvoju vedenému komunitou** (CLLD) IROP prispieva prostredníctvom Prioritnej osi 5 komplementárne k Programu rozvoja vidieka.

Základné **orgány relevantné pre integrované územné investície** v Slovenskej republike definuje §15 Zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, a to rámcovo nasledovne:

* **Riadiaci orgán pre IROP (MPRV SR)** – ktorý koordinuje a metodicky usmerňuje prípravu stratégií RIÚS a UMR, zriaďuje v súlade s princípom partnerstva radu partnerstva pre RIÚS a UMR, príp. spoločnú radu partnerstva a schvaľuje stratégie na základe stanoviska rady partnerstva z hľadiska ich súladu s operačným programom,
* **samosprávny kraj** – ktorý zabezpečuje prípravu a implementáciu RIÚS v súlade s princípom partnerstva,
* **krajské mesto** – ktoré zabezpečuje prípravu a implementáciu stratégie UMR v súlade s princípom partnerstva.

|  |
| --- |
|  **Rozpočtové výdavky na Regionálny rozvoj v roku 2014,** v € |

|  |  |  |  |
| --- | --- | --- | --- |
| **Ukazovateľ** | **Pôvodný** **rozpočet** | **Upravený rozpočet** | **Skutočné** **čerpanie** |
| Regionálny rozvoj | 184 448 089 | 112 488 055 | 112 488 055 |
| v tom: výdavky EÚ | 155 160 464 | 95 544 963 | 95 544 963 |
| spolufinancovanie zo ŠR | 29 287 625 | 16 943 092 | 16 943 092 |

 Prameň: MPRV SR, Návrh záverečného účtu za rok 2014

Vypracoval: NPPC - VÚEPP